දෙවැනි වරටද එම ‘පසමල් පෙති’ ප්‍රසංගය පවත්වා එයින් ලැබුණු මුදල් ද එම අසරණ දරුවන් උදෙසාම පරිත්‍යාග කිරීමට පි‍්‍රයානන්දයන් තීරණය කළේය.ඒ අනුව පසුගිය 23 වැනි දා කිඳෙල්පිටිය ශ්‍රී පුණ්‍යවර්ධනාරාමයේ (ජගද්දලා ළමා සංවර්ධන මධ්‍යස්ථානයේ) දී විහාරාධිපති පූජ්‍ය කිඳෙල්පිටියේ ආරිය මෛත්‍රී ස්වාමීන් වහන්සේ වෙත මෙම මුදල් පරිත්‍යාගය සිදුකෙරුණේ, පි‍්‍රයානන්ද ගේ ආරාධනය අනුව, කැමැත්තෙන්ම එහි පැමිණි ජගත් සිනමාව ජයගත් ජගත් චමිල කලා කරුවා ගේ සුරතිනි.මේ මාහැඟි සත්කාරය වෙනුවෙන් චිත්‍රපට නිෂ්පාදක, අධ්‍යක්‍ෂ සුනිල් අරුණ වීරසිරි, සහ තිරකතා රචක ලාල් පාගොඩආරච්චි කලාකරුවන් ද විශේෂ සහයෝගයක් දැක්වූ අතර මේ අවස්ථාවට සහභාගී වූ සුනිල් අරුණ වීරසිරි, පූජ්‍ය කිඳෙල්පිටියේ ආරිය මෛත්‍රී ස්වාමීන් වහන්සේ, ජගත් චමිල සහ පි‍්‍රයානන්ද විජේසුන්දරයන් ඡායාරූපයේ වෙති.-